సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
కామన్వెల్త్ బాక్సింగ్‌లో గౌరవ్ సోలంకీకి స్వర్ణం..!
ఆస్ట్రేలియా వేదికగా జరుగుతున్న 2018 కామన్వెల్త్ గేమ్స్‌లో భారత్ పసిడి పతకాల జోరు కొనసాగుతోంది. గేమ్స్‌లో పదోరోజైన శనివారం
Samayam Telugu | Updated:
Apr 14, 2018, 11:20AM IST
ఆస్ట్రేలియా వేదికగా జరుగుతున్న 2018 కామన్వెల్త్ గేమ్స్‌లో భారత్ పసిడి పతకాల జోరు కొనసాగుతోంది. గేమ్స్‌లో పదోరోజైన శనివారం ఉదయాన్నే బాక్సర్ మేరీకోమ్ స్వర్ణ పతకంతో బోణి కొట్టగా.. అనంతరం కొద్దిసేపటికే బాక్సర్ గౌరవ్ సోలంకి మరో బంగారు పతకాన్ని భారత్‌కి అందించాడు. గౌరవ్‌తో పాటు మనీశ్ కౌశిక్‌ కూడా రజత పతకం గెలుపొందడంతో.. భారత్ ఖాతాలో పతకాల సంఖ్య 47కి చేరింది. ఇందులో 20 స్వర్ణ పతకాలు, 13 రజతాలు, 14 కాంస్యాలు ఉన్నాయి.
52 కేజీల పరుషుల బాక్సింగ్‌ విభాగంలో పోటీపడిన గౌవర్ సోలంకి.. అత్యుత్తమ ప్రదర్శన కనబర్చాడు. శ్రీలంకకి చెందిన ప్రత్యర్థి బ్రెండన్ ఐర్విన్‌ని 5-0 తేడాతో ఓడించి స్వర్ణ పతకాన్ని కైవసం చేసుకున్నాడు. 60 కేజీల పురుషుల బాకింగ్స్ విభాగంలో పోటీపడిన మనీశ్ కౌశిక్ కూడా ఆస్ట్రేలియా బాక్సర్‌తో చివరి వరకూ పసిడి కోసం పోరాడాడు. కానీ.. రజతంతోనే సరిపెట్టుకోవాల్సి వచ్చింది. ఉదయాన్నే 46-48 కేజీల విభాగంలో పోటీపడిన దిగ్గజ బాక్సర్ మేరీకోమ్ ప్రత్యర్థిని 5-0తో చిత్తుచేసి స్వర్ణ పతకాన్ని గెలుపొందిన విషయం తెలిసిందే.